Kashe-Kashen Hakuri Dr Jamilu Yusuf Zarewa - Darulfatawa.com
Home» FATAWA» Kashe-Kashen Hakuri Dr Jamilu Yusuf Zarewa
Kashe-Kashen Hakuri Dr Jamilu Yusuf Zarewa
10:10:00 Comments
Malam ina son karin bayani game da Ire-iren hakuri ?
To dan'uwa hakuri kashi uku ne:
1.Hakuri akan biyayya ga Allah, sau da yawa mutum zai ji wahala da nauyi wajan aikata wasu daga cikin abubuwan da Allah ya umarce shi da su, kamar yin alwala da kuma sallar asuba a lokacin tsananin sanyi, da fitowa sallar azahar a lokacin da ake tsananin zafi, dole sai ya yi hakuri da juriya kafin ya iya aikatawa.
2. Hakuri wajan barin abin da Allah ya hana, sau da yawa zuciyar mutum za ta ji tana sha'awar abin da Allah ya haramta, duk wanda ya yi hakuri ya bar abin da Allah ya hana, to zai ba shi mafi alkairinsa a Lahira, wanda ya bar giyar duniya mai wari Allah zai shayar da shi giyar lahira mai kamshi, wanda ya bar matan banza masu kwailin a duniya Allah zai aura masa matan aljanna tsarkaka, kyawawa masu manyan ido, wadanda wani namiji kafin shi bai taba taba su ba, idan 'yan aljanna su ka shiga aljanna mala'iku za su shiga wajansu, su ce musu "Amincin Allah ya tabbata a gare ku, saboda hakurin da kuka yi (akan abin da Allah ya umarta da barin abin da Allah ya hana) " suratu Arra'ad aya ta 24.
3. Hakuri akan musifu da bala'o'in da Allah ya jarabceka da su, duniya gida ne na jarrabawa, duk lokacin da farin ciki ya sameka sai ka godewa Allah ka samu lada, idan bakin ciki ya sameka ka yi hakuri sai ka samu lada, dole ne mutum ya yi imani da kaddara komai dacinta, kuma imaninsa ba zai cika ba sai ya yarda da ita.
Allah yana jarrabar mutum gwargwadon imaninsa, Annabi tsira da amincin Allah su tabbata a gare shi yana cewa "wadanda aka fi jarraba sune Annabawa, sai kuma wadanda suke bin su wajan nagarta, haka dai zuwa wadanda suke bi" Tirmizi da Ibnu Hibban
Ka zama mai hakuri akan duka wadannan guda ukun, Allah yana cewa : "Ana cikawa masu hakuri ladansu ba tare da kidayawa ba" Suratu Azzumar aya ta 10.
Dr . Jamilu Zarewa
Blog Archive June 2019 (9) May 2019 (48) January 2019 (6) December 2018 (3) November 2018 (7) October 2018 (9) September 2018 (7) August 2018 (3) July 2018 (3) June 2018 (33) May 2018 (33) April 2018 (6) March 2018 (5) February 2018 (8) January 2018 (11) December 2017 (11) November 2017 (20) October 2017 (50) September 2017 (37) August 2017 (57) July 2017 (15) June 2017 (91) May 2017 (61) April 2017 (46) March 2017 (56) February 2017 (51) January 2017 (98) December 2016 (54) November 2016 (47) October 2016 (82) September 2016 (81) August 2016 (77) July 2016 (41) June 2016 (99)